
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 430 

15 Ιουνίου 1999 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στη θέση Μαυρέντι πε¬ 
ριφέρειας Δημοτ. Διαμερίσματος Αμπελοκήπων... 1 

Κήρυξη αναδασωτέας έκτασης στη θέση Σαμαρά - 
Μαντρούλα περιφέρειας Δημοτικού διαμερίσμα¬ 
τος Πέττα. 2 

ΑΠΑΛΛΟΤΡΙΩΣΕΙΣ 

Α ΝΑΚΟΙΝΩΣΕ ΙΣ 

Ειδοποίηση παρακατάθεσης αποζημίωσης για ακίνη¬ 
τα που έχουν απαλλοτριωθεί με την απόφαση 
1039972/2432/ 0010/10.4.1995 (ΦΕΚ 266/ 

26.4.1995/τ. Δ') των Υπουργών Οικονομικών και 
ΠΕ.ΧΩ.Δ.Ε. για την κατασκευή του αυτ/δρομου Κό¬ 
ρινθου - Τρίπολης στο τμήμα Κόρινθος - Σολομός. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 3226/2.1.1999 απόφασης Γεν. Γραμμα- 
τέα Περιφέρειας Δυτ. Ελλάδας. 4 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδί¬ 
ου δήμου Λαμίας (Ν. Φθιώτιδος) επί των οδών Σκλη- 
βανιώτου αρ. 5 και Μακροπούλου και καθορισμός 


ειδικών όρων και περιορισμών δόμησης αυτού. 5 

Χαρακτηρισμός ως διατηρητέου κτιρίου που βρίσκε¬ 
ται εντός του ρυμοτομικού σχεδίου Αθηνών, περιο¬ 
χή Μεταξουργείου και καθορισμός ειδικών όρων 
και περιορισμών δόμησης αυτού. 6 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1036 ( 1 ) 

Κήρυξη αναδασωτέας έκτασης στη θέση Μαυρέντι περι¬ 
φέρειας Δημοτ. Διαμερίσματος Αμπελοκήπων. 

Ο ΓΕΝΙΚΟΣ ΔΙΕΥΘΥΝΤΗΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 


2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αριθμ. 186 Γ.Γ./30.6.1998 απόφασής μας «Άσκη¬ 
ση αρμοδιοτήτων Γενικού Γραμματέα Περιφέρειας Δυτι¬ 
κής Ελλάδας επί θεμάτων Δασικών και μεταβίβαση του δι¬ 
καιώματος υπογραφής στους προϊσταμένους Υπηρεσια¬ 
κών Μονάδων της Περιφέρειας». 

4. Τις διατάξεις του Ν. 998/1979 «Περί προστασίας των 
δασών και των δασικών εκτάσεων» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 2 

Υ) Του άρθρου 70 παρ. 3 του Ν. 998/70 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 969/2.4.1999 πρόταση του Δασαρχείου Αί¬ 
γιου «Περί κηρύξεως αναδασωτέας έκτασης 1,708 στρεμ. 
στη θέση «Μαυρέντι» Αμπελοκήπων. 

7. Τη θετική εισήγηση της Διεύθυνσης Δασών Αχαΐας, 
αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση, με φυσική ή τεχνητή αναγέννηση, της δασικής βλά¬ 
στησης, που καταστράφηκε από παράνομη εκχέρσωση 
που έγινε από τον Ευθύμιο I. Αποστολόπουλο κάτοικο Αι- 
γείρας το Νοέμβριο του 1998, τη δημόσια δασική έκταση 
(δάσος αειφ. πλατυφύλλων και πεύκης), εμβαδού ενός 
στρέμματος και επτακοσίων οκτώ τετρ. μ. (1,708 στρεμ.) 
στη θέση Μαυρέντι περιφέρειας Δημοτ. Διαμερίσματος 
Αμπελοκήπων και η οποία προσδιορίζεται από τα στοιχεία 
Α Β Γ ΔΑ, όπως αυτά φαίνονται στο συνημμένο διάγραμ¬ 
μα, το οποίο αποτελεί αναπόσπαστο μέρος της απόφα¬ 
σης αυτής και έχει όρια: 

Ανατολικά: Αγρός (δενδροπερίβολο) ιδίου εκχερσωτή. 

Δυτικά: Αγροτικός δρομίσκος και δημόσια δασική έκταση. 

Βόρεια: Ιδιοκτ. Κούρτη κ.λπ. (δενδροπερίβολο). 

Νότια: Δενδροπερίβολο ιδίου εκχερσωτή. 

Η παρούσα ισχύει μετά τη δημοσίευσή της στο χωριό. 
Αμπελόκηποι Αιγείρας σύμφωνα με το άρθρο 37 του Ν. 
3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Μαΐου 1999 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

Αριθ. 1205 (2) 

Κήρυξη αναδασωτέας έκτασης στη θέση Σαμαρά - Μα- 
ντρούλα περιφέρειας Δημοπκού διαμερίσματος Πέτ- 
τα. 

Ο ΓΕΝΙΚΟΣ ΔΙΕΥΘΥΝΤΗΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αριθμ. 186 Γ.Γ./30.6.1998 απόφασής μας «Άσκη¬ 
ση αρμοδιοτήτων Γενικού Γραμματέα Περιφέρειας Δυτι¬ 
κής Ελλάδας επί θεμάτων Δασικών και μεταβίβαση του δι¬ 
καιώματος υπογραφής στους προϊσταμένους Υπηρεσια¬ 
κών Μονάδων της Περιφέρειας». 

4. Τις διατάξεις του Ν. 998/1979 «Περί προστασίας των 
δασών και των δασικών εκτάσεων» και συγκεκριμένα: 

α) Του άρθρου 41 παρ. 1 
β) Του άρθρου 38 παρ. 2 

γ) Του άρθρου 70 παρ. 3 του Ν. 998/70 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 2933/6.5.1999 πρόταση του Δασαρχείου 
Πατρών «Περί κηρύξεως αναδασωτέας έκτασης 20,500 
στρεμ. στη θέση «Σαμαρά - Μαντρούλα» Δημ. Διαμερ. 
Πέττα. 


7. Τη θετική εισήγηση της Διεύθυνσης Δασών Αχαΐας, 
αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση, με φυσική ή τεχνητή αναγέννηση, της δασικής βλά¬ 
στησης, που καταστράφηκε από πυρκαγιά που έγινε στις 
τρεις (3) Μαρτίου 1999 και διαπιστώθηκε σπς 15.4.1999, 
τη δημόσια δασική έκταση (δάσος αειφύλλων πλατυφύλ- 
λων), εμβαδού είκοσι στρεμμάτων και πεντακοσίων τ.μ. 
(20,500 στρεμ.) στη θέση Σαμαρά - Μαντρούλα περιφέ¬ 
ρειας Δημοπκού Διαμερίσματος Πέττα και η οποία προσ¬ 
διορίζεται από τα στοιχεία Α Β Γ Δ Ε Ζ Α, όπως αυτά φαί¬ 
νονται στο συνημμένο διάγραμμα, το οποίο αποτελεί ανα¬ 
πόσπαστο μέρος της απόφασης αυτής και έχει όρια: 

Ανατολικά: Γύρωθεν με δημόσια δασική έκταση. 

Δυτικά: Γ ύρωθεν με δημόσια δασική έκταση. 

Βόρεια: Γύρωθεν με δημόσια δασική έκταση. 

Νόπα: Γ ύρωθεν με δημόσια δασική έκταση. 

Η παρούσα ισχύει μετά τη δημοσίευσή της στο Δημοτ. 
Διαμέρισμα Πέττα σύμφωνα με το άρθρο 37 του Ν 
3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Μαΐου 1999 

Με εντολή Γενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. Δ12α/Φ 22α/33277 (3) 

Ειδοποίηση παρακατάθεσης αποζημίωσης για ακίνητα 
που έχουν απαλλοτριωθεί με την απόφαση 
1039972/2432/0010/10.4.1995 (ΦΕΚ 266/26.4.1995/τ. 
Δ') των Υπουργών Οικονομικών και Π Ε.ΧΩ.Δ. Ε. γ ια την 
κατασκευή του αυτ/δρομου Κορίνθου - Τρίπολης στο 
τμήμα Κόρινθος - Σολομός. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 
797/1971 «Για αναγκαστικές απαλλοτριώσεις» (ΦΕΚ 
1/1.1.1971 τ.Δ'). 

2. Τις διατάξεις του Π.Δ/τος 69/8.2.1988 «Για τον οργα¬ 
νισμό της Γενικής Γραμματείας Δημοσίων Έργων» (ΦΕΚ 
28/16.2.1986 τ.Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 6.4.1999 όπως έχει συνταχθεί 
σε εκτέλεση της απόφασης 23/9.3.1998 του Μονομελούς 
Πρωτοδικείου Κορίνθου. 

4. Την εξουσιοδοτική απόφαση του Υπουργού 
ΠΕ.ΧΩ.Δ.Ε. Δ17α/01/79/24.8.89 ΦΕΚ 666/6.9.89 τ. Δ', ει¬ 
δοποιούμε τα πρόσωπα που έχουν ή αξιώνουν εμπράγ¬ 
ματα δικαιώματα στα ακίνητα που έχουν απαλλοτριωθεί 
με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως ση¬ 
μειώνονται στα σχετικά κτηματολόγια, έχει κατατεθεί στο 
Γραφ. Παρ/κών 0146 Κορίνθου με την έκδοση του γραμ¬ 
ματίου παρακαταθήκης 61501/4.5.1999 συνολικού πο¬ 
σού «60.351.900» δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρόσω¬ 
πα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 20 Μαΐου 1999 

Με εντολή Υπουργού 
Η Τμηματάρχης 
Μ. ΠΑΠΑΓΕΩΡΓΙΟΥ 
-♦- 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 10852/2383 ( 4 ) 

Ακύρωση της 3226/2.1.1999 απόφασης Γεν. Γραμματέα 
Περιφέρειας Δυτ. Ελλάδας. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχε¬ 
δίων πόλεων κ.λπ.» όπως τροποποιήθηκε μεταγενέστερα. 


2. Τις διατάξεις του άρθρου 8 του Ν. 3200/1955 «Περί δι¬ 
οικητικής αποκεντρώσεως» σε συνδυασμό του άρθρου 
18παρ. 13του Ν. 2218/1994 (ΦΕΚ 90Α'). 

3. Τις διατάξεις του άρθρου 25 παρ. 9α του Ν. 
2508/13.6.97/ΦΕΚ 120Α «Βιώσιμη οικιστική ανάπτυξη των 
πόλεων και οικισμών της χώρας και άλλες διατάξεις». 

4. Την 43226/2.1.99 απόφαση με εντολή Γενικού Γραμ¬ 
ματέα Περιφέρειας Δυτ. Ελλάδας. 

5. Την εμπρόθεσμη προσφυγή της Α.Ε. ΕΛΣΑΠ, όπως 
νόμιμα εκπροσωπείται που περιήλθε στην υπηρεσία μας 
την 11.3.1999 και στρέφεται κατά της παραπάνω αποφά- 
σεως. 

Επειδή κατά τις διατάξεις τουάρθρου25παρ.9ατουΝ. 
2508/1997. Οι ρυθμίσεις που προβλέπονται από την παρ. 
1 του άρθρου 3 του Ν. 2242/94 γίνονται με απόφαση του 
Γενικού Γραμματέα Περιφέρειας, μετά από γνώμη του 
Περιφερειακού ΣΧΟΠ. Επειδή και οι αποφάσεις αναστο¬ 
λής χορήγησης οικοδομικών αδειών και οικοδομικών ερ¬ 
γασιών με σκοπό την τροποποίηση σχεδίων πόλεων πα¬ 
ραλιακών γίνονται με απόφαση του ιδίου οργάνου. 

Επειδή σύμφωνα με την απόφαση υπ’ αριθμ. πρωτ. 
30155/15.9.1998 του Γεν. Γραμματέα Περιφέρειας Δυτ. 
Ελλάδας παρ. 5Α8 η αρμοδιότητα λήψης των αποφάσεων 
που αφορούν έγκριση και αναθεώρηση σχεδίων πόλεων 
και εγκρίσεις Γ.Π.Σ. ανήκει στον ίδιο. 

Επειδή η πληττομένη απόφαση περί αναστολής χορή¬ 
γησης οικοδομικών αδειών και οικοδομικών εργασιών 
στα ενοποιημένα Ο.Τ. 9, 10, 11 και 12 του Σχεδίου Πόλε- 
ως Πατρών εκδόθηκε από την Δ/ντρια της Δ/νσης Περι¬ 
βάλλοντος και Χωρ/ξίας Δυτ. Ελλάδας με εντολή Γεν. 
Γραμματέα ήτοι από αναρμόδιο όργανο, σύμφωνα με τα 
παραπάνω, είναι ακυρωτέα για παράβαση νόμου. 

Έπειτα από τα παραπάνω, πρέπει να γίνουν δεκτοί οι 
σχετικοί ισχυρισμοί της προσφεύγουσας εταιρείας, η δε 
προσβαλλόμενη απόφαση είναι μη νόμιμη και πρέπει να 
ακυρωθεί, αποφασίζουμε: 

Γίνεται δεκτήηαπό 11.3.1999 προσφυγή της ΑΕ ΕΛΣΑΠ 
όπως νόμιμα εκπροσωπείται και ακυρώνεται η με αριθ. 
πρωτ. 3226/20.1.1999 (ΦΕΚ 74/10.2.1999/ τεύχος Δ') 
απόφαση της Δ/ντριας της Δ/νσης Περιβάλλοντος και 
Χωροταξίας Δυτ. Ελλάδας «Με εντολή Γεν. Γ ραμματέα», 
σύμφωνα με το σκεπτικό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μαΐου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

- 4 - 

Αριθ. 12124/2763 ( 5 ) 

Χαρακτηρισμός ως διατηρητέου του κτιρίου που βρίσκε¬ 
ται εντός του εγκεκριμένου ρυμοτομικού σχεδίου δή¬ 
μου Λαμίας (Ν. Φθιώτιδος) επί των οδών Σκληβανιώ- 
του αρ. 5 και Μακροπούλου και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και2)του Ν. 

1772/1988 «Τροποποίηση διατάξεων του Ν. 1577/85 
«ΓΟΚ» και άλλες σχετικές διατάξεις» {Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 208/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/15.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων - πλην Γ ενικής Γ ραμματείας Δημο¬ 
σίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 21.12.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 3.2.1999 ομόφωνη γνώμη της φερόμενης ως 
ιδιοκτήτριας του κτιρίου Ιεράς Μητροπόλεως Φθιώτιδος 
δια του Μητροπολίτου αυτής Νικολάου (αρ. πρ. ΥΠΕΧΩ- 
ΔΕ 2751/293/3.2.99). 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο στο σύνολό του το κτί¬ 
ριο που βρίσκεται εντός του εγκεκριμένου ρυμοτομικού 
σχεδίου Δήμου Λαμίας (Ν. Φθιώτιδος) επί των οδών Σκλη- 
βανιώτου αρ. 5 και Μακροπούλου, φερόμενο ως ιδιοκτη¬ 
σία της Ιεράς Μητροπόλεως Φθιώτιδας, όπως φαίνεται 
σημειωμένο με διαγράμμιση στο σχετικό πρωτότυπο διά¬ 
γραμμα σε κλίμακα 1:1000, που θεωρήθηκε με την αριθ. 
12124/1999 πράξη του Προϊσταμένου της Διεύθυνσης 
Τοπογραφικών Εφαρμογών και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο όπως 
και οι εναρμονισμένες με αυτό μεταγενέστερες προσθή¬ 
κες, όχι όμως και τα πάσης φύσεως καθ’ ύψος ή κατ’ επέ¬ 
κταση υπάρχοντα προσκτίσματα που αλλοιώνουν το αρ¬ 
χικό κτίριο. 


Ο καθορισμός των προσκτισμάτων που επιβάλλεται να 
αφαιρεθούν γίνεται απάτην Επιτροπή Πολεομικού και Αρ¬ 
χιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών στοιχείων του όσο και του κτιρίου 
συνολικά, πλην των προσκτισμάτων ή των στοιχείων αυ¬ 
τού για τα οποία η ΕΠΑΕ έχει γνωμοδοτήσει για την αφαί¬ 
ρεσή τους. 

Σε περίπτωση μορφολογικών αλλοιώσεων επιβάλλεται 
η επαναφορά των στοιχείων στην αρχική μορφή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και οι επεμβάσεις για λόγους λειτουργικούς του χαρα¬ 
κτηριζόμενου ως διατηρητέου κτιρίου, εφόσον δεν αλλοι¬ 
ώνεται ο αρχιτεκτονικός χαρακτήρας του και δεν θίγονται 
τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών περιορισμένων 
διαστάσεων που πληροφορούν για την χρήση των χώρων 
του κτιρίου. 

6. α. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Έργων, για ειδική ρύθμιση, σύμφωνα με τις 
διατάξεις της παρ. 2 του άρθρου 4 του Ν. 1577/85 «Περί 
ΓΟΚ», εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

β. Κατ’ εξαίρεση από το προηγούμενο εδάφιο, επιτρέ¬ 
πονται προσθήκες κατ’ επέκταση ή καθ’ ύψος του διατη¬ 
ρητέου κτιρίου, με σύμφωνη γνώμη της Επιτροπής Πολε- 
οδομικού και Αρχιτεκτονικού Ελέγχου και εφόσον κρι- 
θούν απαραίτητες για τη λειτουργική εξυπηρέτηση του 
κτιρίου. 

7. Για οποιαδήποτε επέμβαση στο εσωτερικό και εξωτε¬ 
ρικό του διατηρητέου κτιρίου όπως και για την τοποθέτη¬ 
ση επιγραφών, απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Αθήνα, 13 Μαΐου 1999 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αρίθ. 12123/2762 (6) 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Αθηνών, περιοχή Με¬ 
ταξουργείου και καθορισμός ειδικών όρων και περιο¬ 
ρισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1998 «Τροποποίηση διατάξεων του Ν. 1577/85 
"ΓΟΚ" και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταστάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αριθ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων' Εργων στο Γενικό Γραμματέα και 
στους Προϊσταμένους των Γενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημοσίων Έργων - πλην Γενικής Γραμματείας Δημο¬ 
σίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 28.11.1997 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 28.11.1997 σύμφωνη γνώμη του φερόμενου 
ως ιδιοκτήτη Νικολάου Αποστόλου. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου Αθηνών, περιοχή Με¬ 


ταξουργείου, επί της οδού Ακαδήμου 11, φερόμενο ως 
ιδιοκτησία Νικολάου Αποστόλου, όπως φαίνεται με μαύ¬ 
ρη διαγράμμιση στο σχετικό πρωτότυπο διάγραμμα σε 
κλίμακα 1: 1000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
12123/1999 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο όπως και 
οι εναρμονιζόμενες με το αρχικό κτίριο μεταγενέστερες 
προσθήκες, όχι όμως και τα στοιχεία που το αλλοιώνουν. 
Ο καθορισμός των στοιχείων που αλλοιώνουν το κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών ή διακοσμητικών 
στοιχείων του. 

4. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/1985 «Περί ΓΟΚ» εφόσον δεν παραβλάπτεται 
το διατηρητέο κτίριο. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1999 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

